पाएं अपने शहर की ताज़ा ख़बरें और फ्री ई-पेपरडाउनलोड करें
अस्पताल पहुंचने वाले कोरोना से पीड़ित मरीजों में अधिकतर को ऑक्सीजन की आवश्यकता रहती है। आलम यह हैं कि बांगड़ अस्पताल में बेड फुल हो चुके हैं। मरीजों की बढ़ती संख्या के चलते ऑक्सीजन की कमी हो चुकी है। इसे देखते हुए भामाशाह आगे आए तथा मंगलवार को 25 ऑक्सीजन ऑक्सीजन कंसंट्रेटर जिला कलेक्टर को सौंपे। इस दौरान जिला कलेक्टर अंशदीप, उद्यमी अनिल गुलेच्छा, विकास जैन, मेडिकल कॉलेज के प्राचार्य डॉ दीपक वर्मा, डॉ एचएम चौधरी सहित कई लोग उपस्थित रहे।
ज्ञात रहे कि जिला कलेक्टर अंशदीप ने कोरोना की आपदा में आमजन का जीवन बचाने की भामाशाहों से अपील की थी। इससे प्रेरित होकर इंडस्ट्रीयल एसोसिएशन, सोनाणा खेतलाजी ट्रस्ट तथा नगर परिषद ने 75 ऑक्सीजन ऑक्सीजन कंसंट्रेटर मुहैया करवाने की स्वीकृति दी थी। इसके तहत मंगलवार को पहली खेप के रूप में 25 ऑक्सीजन ऑक्सीजन कंसंट्रेटर पाली पहुंचे।
एक ऑक्सीजन कंसंट्रेटर 87 हजार
एक ऑक्सीजन कंसंट्रेटर की कीमत करीब 87 हजार रुपए हैं। भामाशाह प्रशासन को ऐसे 75 कंसंट्रेटर सौंपेगा। जिनकी कीमत 22 लाख रुपए होगी। दस लीटर का एक ऑक्सीजन ऑक्सीजन कंसंट्रेटर है।
जाने कैसे काम करता हैं ऑक्सीजन कंसंट्रेटर
ऑक्सजीन कंसंट्रेटर एक मेडिकल डिवाइस है जो आसपास की हवा से ऑक्सीजन में घुली अन्य गैसों को बाहर निकालकर शुद्ध ऑक्सीजन को मरीज तक पहुंचाता है। पर्यावरण की हवा में 78 फीसदी नाइट्रोजन और 21 फीसदी ऑक्सीजन गैस होती है। दूसरी गैस बाकी 1 फीसदी हैं। ऑक्सीजन कंसंट्रेटर इस हवा को अंदर लेता है, उसे फिल्टर करता है, नाइट्रोजन को वापस हवा में छोड़ देता है और बाकी बची ऑक्सीजन मरीजों को उपलब्ध कराता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva zho_Hant eng_Latn